น้ำมันจากท่อน้ำทิ้ง

น้ำมันจากท่อน้ำทิ้ง หรือ น้ำมันจากท่อระบายน้ำ ( หรือ , ) เป็นคำสแลงในภาษาจีนที่ใช้หลัก ๆ ในประเทศจีนแผ่นดินใหญ่และประเทศไต้หวันเพื่อเรียกน้ำมันประกอบอาหารที่มาจากการรีไซเคิล

คำนี้นิยมใช้เรียกการปฏิบัติผิดกฎหมายที่ร้านอาหารนำน้ำมันประกอบอาหารที่ผ่านการใช้งานปรุงอาหารแล้วนานกว่าที่กฎหมายความปลอดภัยอนุญาต กลับมาใช้ใหม่ หรือใช้เรียกการนำไขมันเหลืองมาใช้งานใหม่ โดยเป็นไขมันที่เก็บจากแหล่ง เช่น เครื่องทอดกรอบ, ขยะจากร้านอาหารและโรงฆ่าสัตว์ ไปจนถึงท่อน้ำทิ้งAlexa Olesen "Gutter Oil: China Sounds Alarm Over Filthy Cooking Oil" . 20 July 2010Max Fisher "You may never eat street food in China again after watching this video" . 28 October 2013

นับตั้งแต่ปี 2011 รัฐบาลจีนมีความพยายามจัดการกับปัญหาการใช้น้ำมันจากท่อน้ำทิ้งมาใช้ใหม่เพื่อการบริโภคโดยมนุษย์ รวมถึงมีการออกข้อบังคับที่ชัดเจนขึ้นเกี่ยวกับการจัดการกับขยะน้ำมัน จนในปัจจุบัน จีนมีกฎหมายห้ามซื้อขายน้ำมันจากท่อน้ำทิ้ง ซึ่งมีโทษตั้งแต่จำคุกหลายปีจนถึงโทษประหารชีวิตโดยมีการผ่อนปรน เช่นเมื่อปี 2014 นักธุรกิจ จู ฉวานเฟิง ถูกตัดสินโทษประหารชีวิตจากการขายน้ำมันจากท่อน้ำทิ้ง ในปีเดียวกันนั้น มีกรณีอื้อฉาวการซื้อขายน้ำมันจากท่อน้ำทิ้งเช่นกันในประเทศไต้หวัน

ในปี 2010 มีการคาดการณ์ว่า 10% ของตลาดน้ำมันสำหรับการบริโภคในประเทศจีน เป็นน้ำมันจากท่อน้ำทิ้ง และมีการบริโภคน้ำมันจากท่อน้ำทิ้ง 3 ล้านตันต่อปีในจีน坑渠油回鍋 中國人年吃300萬噸砒霜 [Chinese people eat 3 million tons of arsenic every year]  Guanghua Daily March 19, 2010 โดยมีเครือข่ายผู้จัดจำหน่ายน้ำมันจากท่อน้ำทิ้งอยู่ทั่วจีนตอนกลางและตะวันออก กระทั่งรัฐบาลเริ่มการจัดการแก้ไขปัญหานี้ในปี 2011 ในปีเดียวกัน รัฐบาลจีนสามารถจับกุม 32 คนที่ถูกพบว่าผลิตน้ำมันจากท่อน้ำทิ้ง และยึดน้ำมันจากท่อน้ำทิ้งปริมาณ 90 ตันได้ใน 14 แคว้น ปริมาณดังกล่าวคิดเป็น 10% ของปริมาณน้ำมันที่ใช้ตามร้านอาหารต่าง ๆ ทั่วประเทศจีน

อ้างอิง

หมวดหมู่:น้ำมัน
หมวดหมู่:เรื่องอื้อฉาวในประเทศจีน
หมวดหมู่:เรื่องอื้อฉาวในประเทศไต้หวัน
หมวดหมู่:สาธารณสุขในประเทศจีน
หมวดหมู่:สาธารณสุขในประเทศไต้หวัน